《题表被甥《濯足万里流图》》
清代·朱用纯

士志贵远大，士品贵芳洁。此非高隐图，特异尘途辙。

人生万里程，始步难蹉跌。便当拔污泥，介焉终其节。

万钟有弗受，三公有弗屑。纵令江汉濯，何难与比絜。

胡生正年少，希尚胡卓绝。勉哉素履往，窃为吾道悦。

作者简介：（1627—1698）明末清初江南昆山人，字致一，号柏庐。明诸生。入清，隐居教读。治学确守程朱理学，所著《治家格言》，流传颇广。康熙间坚辞博学鸿儒之荐。另有《愧讷集》、《大学中庸讲义》。